มีตกขาวสีเหมือนหนอง กลิ่นเหม็นมาก เหม็นติดกางเกงเลย เป็นมาเกือบ2อาทิตย์แล้ว 2-3วันที่ผ่านมา มีเลือดปนด้วย แล้วเจ็บท้องน้อยมาก
สวัสดีค่ะ อาการตกขาวสีเหมือนหนอง มีกลิ่นเหม็น มีเลือดปน เจ็บท้องน้อย ดังกล่าวน่าจะเกิดจากการติดเชื้อหนองในแท้ซึ่งเป็นโรคติดต่อทางเพศสัมพันธ์ โดยจะมีตกขาวปริมาณมาก เป็นหนองสีเหลืองหรือสีเขียว มีกลิ่นเหม็นรุนแรง มีอาการเจ็บปวดและคันรอบช่องคลอด เจ็บปวดขณะปัสสาวะและขณะมีเพศสัมพันธ์และมีปวดท้องน้อยอย่างไรก็ตาม อาการตกขาวที่ผิดปกติ ยังมีสาเหตุจากโรคอื่นๆ ได้อีก เช่น-การติดเชื้อราในช่องคลอดแต่ตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด ไม่มีกลิ่นเหม็น ไม่มีปวดท้องน้อย- การติดเชื้อแบคทีเรียในช่องคลอด ตกขาวจะมีปริมาณมาก มักมีสีเหลือง หรือเทาขุ่น มีกลิ่นเหม็นเหมือนคาวปลา แต่ไม่ทำให้ปวดท้องน้อย- การติดเชื้อปรสิต ตกขาวมีกลิ่นเหม็นคาว มักมีสีเขียว หรือมีฟองปน และมีอาการแสบหรือคันในช่องคลอดมากไม่ทำให้ปวดท้องน้อยเช่นกัน-มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน มีกลิ่นเหม็น มีอาการเลือดออกหลังมีเพศสัมพันธ์ มีเลือดออกกะปริดกะปรอยแนะนำว่าควรไปพบสูติ-นรีแพทย์เพื่อหาสาเหตุที่ถูกต้อง แพทย์จะทำการตรวจภายใน ตรวจปากมดลูก และนำสิ่งคัดหลั่งไปตรวจหาเชื้อ หากยังไม่เคยตรวจหามะเร็งปากมดลูก แนะนำควรตรวจไปด้วยค่ะ